CELEX: 32005R0384
Language: hu
Date: 2005-03-07 00:00:00
Title: A Bizottság 384/2005/EK rendelete (2005. március 7.) az 577/98/EK tanácsi rendelet által előírt, a munkaerő mintavételes felméréséhez kapcsolódó 2007–2009. évi ad hoc modulprogram elfogadásárólEGT vonatkozású szöveg

8.3.2005   
            
            
               HU
            
            
               Az Európai Unió Hivatalos Lapja
            
            
               L 61/23
            
         
      A BIZOTTSÁG 384/2005/EK RENDELETE
   
   (2005. március 7.)
   az 577/98/EK tanácsi rendelet által előírt, a munkaerő mintavételes felméréséhez kapcsolódó 2007–2009. évi ad hoc modulprogram elfogadásáról
   (EGT vonatkozású szöveg)
   AZ EURÓPAI KÖZÖSSÉG BIZOTTSÁGA,
   tekintettel az Európai Közösségeket létrehozó szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               Az 577/98/EK tanácsi rendelettel összhangban meg kell határozni a 2007–2009. évi ad hoc modulprogram elemeit.
            
         
               (2)
            
            
               A tagállamok 2002. évre vonatkozó foglalkoztatáspolitikájának iránymutatásairól szóló, 2002. február 18-i 2002/177/EK tanácsi határozat (2) megállapítja, hogy a tagállamoknak és a Bizottságnak szüksége van bizonyos statisztikai adatokra ahhoz, hogy megfelelő intézkedéseket tudjon kidolgozni a munkahelyi balesetek és a munkával kapcsolatos egészségügyi problémák, a migráns munkavállalók és leszármazottaik munkaerő-piaci helyzete, valamint a fiatalok munkaerő-piaci bevonása terén. Az erre vonatkozó statisztikai adatoknak ezért be kell kerülniük a 2007–2009. évi ad hoc modulokba.
            
         
               (3)
            
            
               Az e rendeletben előírt intézkedések összhangban vannak a statisztikai programbizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a munkaerő mintavételes felmérését kiegészítő 2007–2009. évi ad hoc modulprogram elfogadásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. március 7-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 77., 1998.3.14., 3. o. A legutóbb a 2257/2003/EK európai parlamenti és tanácsi rendelettel (HL L 336., 2003.12.23., 6. o.) módosított rendelet.
   
      (2)  HL L 60., 2002.3.1., 60. o.
   
      MELLÉKLET
      MUNKAERŐ-FELMÉRÉS
      Ad hoc modulokat tartalmazó többéves program
      1.   MUNKAHELYI BALESETEK ÉS MUNKÁVAL KAPCSOLATOS EGÉSZSÉGÜGYI PROBLÉMÁK
      A változók listája: 2005. decemberig meghatározandó.
      Bázisidőszak: 2007.
      Az érintett tagállamok és régiók: Mind.
      Minta: 2005. decemberig meghatározandó.
      Az eredmények átadása: 2008. március 31-ig.
      2.   A MIGRÁNS MUNKAVÁLLALÓK ÉS KÖZVETLEN LESZÁRMAZOTTAIK MUNKAERŐ-PIACI HELYZETE
      A 2008. évi modul végrehajtását a 2005. év végéig lezárandó megvalósíthatósági tanulmányok eredményétől teszik függővé.
      A változók listája: 2006. decemberig meghatározandó.
      Bázisidőszak: 2008.
      Az érintett tagállamok és régiók: Mind.
      Minta: 2006. decemberig meghatározandó.
      Az eredmények átadása: 2009. március 31-ig.
      3.   A FIATALOK MUNKAERŐ-PIACI BEVONÁSA
      A változók listája: 2007. decemberig meghatározandó.
      Bázisidőszak: 2009.
      Az érintett tagállamok és régiók: Mind.
      Minta: 2007. decemberig meghatározandó.
      Az eredmények átadása: 2010. március 31-ig.